wickkiey/tamil-wikipedia-markdown huggingface dataset:
# கோலி தொல்பொருள் அகழ்வாராய்ச்சி



**கோலி தொல்பொருள் அகழ்வாராய்ச்சி** (*Goli archeological excavation*) என்பது 1926ஆம் ஆண்டில் இந்தியாவின் ஆந்திரப் பிரதேசத்தில் அமைந்துள்ள பாலநாடு மாவட்டத்தில் உள்ள கோலி கிராமத்தில் கேப்ரியல் ஜோவ்-டுப்ரூயில் என்பவரால் மேற்கொள்ளப்பட்ட அகழ்வாராய்ச்சியாகும். இங்கு தாது கோபுரம் ஒன்றின் எச்சங்கள், பாலநாடு சுண்ணாம்புப் படுகைகளால் மூடப்பட்டிருந்தன. இக்கோபுரத்தில் ஜாதக கதைகள் மற்றும் புத்தரின் வாழ்க்கையின் காட்சிகள் முக்கிய கருப்பொருள்கள் இருந்தன. ஒரு புத்த விகாராவின் தொல்பொருள் சான்றுகள் இரண்டு செதுக்கப்பட்ட தூண்கள் மற்றும் ஒரு துறவற நிறுவனத்தின் ஒரு பகுதியாக இருந்த ஒரு வாக்கு தாது கோபுரம் உள்ளது. மற்றும் பிரித்தானிய அருங்காட்சியகத்தில் உள்ளன சென்னை அருங்காட்சியகத்தினைச் சார்ந்த டி. என். இராமச்சந்திரன் இந்த கண்டுபிடிப்புகளைப் பதிப்பித்துள்ளார்.  

நாகமய்யா என்ற பெயரில் ஒரு தனியான ஏழு முகடுகள் கொண்ட முகலிந்தா படுகை பொறிக்கப்பட்டுள்ளது. இது உருவமற்றது, அதாவது புத்தர் ஒரு தாது கோபுரமாகக் காட்டப்படுகிறார், ஒரு உருவமாக அல்ல.
# அத்தியார் இந்துக் கல்லூரி


**அத்தியார் இந்துக் கல்லூரி** (*Attiar Hindu College*) என்பது இலங்கையின் நீர்வேலியில் உள்ள ஒரு மாகாணப் பள்ளியாகும். இக்கல்லூரியை 1929-ல் முதலியார் அத்தியார் அ. அருணாசலம் (1885 - 22 செப்டம்பர் 1961) நிறுவினார். இக்கல்லூரியின் வைர விழா 2004ஆம் ஆண்டு கொண்டாடப்பட்டது.  

## மேலும் பார்க்கவும்

- இலங்கையின் வடக்கு மாகாணத்தில் உள்ள பள்ளிகளின் பட்டியல்
# பாராடங்சுடேட்டு



**பாராடங்சுடேட்டு** (*Paratungstate*) [W<sub>12</sub>O<sub>42</sub>]<sup>12-</sup> என்ற மூலக்கூற்று வாய்ப்பாட்டால் விவரிக்கப்படும் ஓர் எதிர்மின் அயனியாகும். இந்த எதிர்மின் அயனியிலிருந்து வருவிக்கப்படும் உப்புகளும் பாராடங்சுடேட்டு என்று அழைக்கப்படுகின்றன. [H<sub>2</sub>W<sub>12</sub>O<sub>42</sub>]<sup>10-</sup> உள்ளிட்ட இந்த அயனியின் புரோட்டானேற்றம் பெற்ற வழிப்பெறுதிகளும் பாராடங்சுடேட்டு என்றே குறிக்கப்படுகின்றன. அம்மோனியம் பாராடங்சுடேட்டு (NH<sub>4</sub>)<sub>10</sub>[H<sub>2</sub>W<sub>12</sub>O<sub>42</sub>] என்பது தங்குதனை அதன் தாதுக்களில் இருந்து சுத்திகரிப்பதில் ஒரு முக்கியமான இடைநிலை வேதிப்பொருளாகும்.  

(NH<sub>4</sub>)<sub>10</sub>(W<sub>12</sub>O<sub>42</sub>)·4H<sub>2</sub>O உப்பு எக்சு கதிர் படிகவியல் ஆய்வுகளின் மூலம் அடையாளப்படுத்தப்பட்டது.  

புரோட்டானேற்றமற்ற எதிர்மின் அயனியான [W<sub>12</sub>O<sub>42</sub>]<sup>12-</sup> C<sub>2</sub>h சமச்சீர் அமைப்பில் உள்ளது.
# எம். தமிழ் செல்வன்



**எம். தமிழ் செல்வன்** (*M Tamil Selvan*) இந்தியாவின் தமிழ்நாட்டைச் சேர்ந்த ஒரு முன்னாள் இந்திய பளுதூக்கும் வீரர் ஆவார். இவர் 1978 ஆம் ஆண்டு நடைபெற்ற பொதுநலவாய விளையாட்டுப் போட்டிகளிலும், 1982 ஆம் ஆண்டு நடைபெற்ற பொதுநலவாய விளையாட்டுப் போட்டிகளிலும் ஆண்கள் மிகக்குறைந்த எடை பிரிவுப் போட்டியில் போட்டியிட்டு வெள்ளிப் பதக்கங்களை வென்றார். இந்திய அரசாங்கம் 1977-78 ஆம் ஆண்டில் இவருக்கு அர்ச்சுனா விருது வழங்கி சிறப்பித்தது.
# பாலரெங்காபுரம்



**பாலரெங்காபுரம்** என்பது தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 182 மீட்டர் உயரத்தில் அமைந்துள்ள பாலரெங்காபுரம் பகுதியின் புவியியல் ஆள்கூறுகள், ஆகும்.  

மதுரை, கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், டி. வி. எஸ். நகர், பசுமலை மற்றும் திருப்பரங்குன்றம் ஆகியவை பாலரெங்காபுரம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  

மதுரையில் அரசாங்க மண்டல புற்றுநோய் சிகிச்சை மையம் ஒன்று சுமார் ரூ.30 கோடி செலவில் அதிநவீன கருவிகளுடன் பாலரெங்காபுரம் பகுதியில் செயல்பட்டுக் கொண்டிருக்கிறது.  

பாலரெங்காபுரம் பகுதியானது, மதுரை தெற்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# முகமது தாவூத் காத்ரி



**முகமது தாவூத் காத்ரி** (*Mohammed Dawood Khatri*) இந்தியாவின் மத்தியப் பிரதேச மாநிலத்தைச் சேர்ந்த ஒரு கைவினைஞர் ஆவார். தார் மாவட்டத்திலுள்ள பாக்கு நகரத்தில் 1974 ஆம் ஆண்டு சனவரி மாதம் முதல் தேதியன்று இவர் பிறந்தார். பாக் நகரத்தின் பாரம்பரிய கைவினை கலையான பாக்கு அச்சகக் கலையில் இவர் நிபுணத்துவம் பெற்றிருந்தார். புடவைகள், ஆடை பொருட்கள் மற்றும் படுக்கை விரிப்புகள் போன்றவற்றில் இன்று இக்கலை அலங்கரிக்கிறது. 2012 ஆம் ஆண்டு முதல் 2014 ஆம் ஆண்டு வரையிலான ஆண்டுகளில் சிறப்பாக பணியாற்றியதற்காக முகமது தாவூத் காத்ரிக்கு தேசிய விருது வழங்கப்பட்டது.  

## விருதுகள்
தேசிய விருது 2012  

மாநில விருது 2011  
தேசிய சிறப்புத் தகுதி விருது 2007
# பி. குனிகிருஷ்ணன்



**பி. குனிகிருஷ்ணன்** (பிறப்பு: 30 மே 1961) ஓர் இந்திய விண்வெளி அறிவியலார் ஆவார். இவர் தற்போது புகழ்பெற்ற மீத்தர அறிவியலார் ஆவார். மேலும், இவர் பெங்களூருவில் உள்ள யு. ஆர். ராவ் செயற்கைக்கோள் மையத்தின் முன்னாள் இயக்குநராக இருந்தார். அவரது மனைவி கிரிஜா விக்ரம் சாராபாய் விண்வெளி மையத்தில் (வி. எஸ். எஸ். சி) பொறியாளராக உள்ளார்..அவரது மகன்கள் நவநீத் கிருஷ்ணன், அரவிந்த் கிருஷ்ணன் ஆவர்.  

குனிகிருஷ்ணன் ஒரு பயிற்சி பெற்ற இந்திய மரபுப் புல்லாங்குழல் கலைஞரும் ஆவார்.  

## கல்வி
குனிகிருஷ்ணன் 1981 ஆம் ஆண்டில் பய்யனூர் கல்லூரியில் கணிதத்தில் இளங்கலை பட்டம் பெற்றார் , பின்னர் 1986 ஆம் ஆண்டில் திருவனந்தபுரம் பொறியியல் கல்லூரியில் மின்னணு, தகவல் தொடர்பு பொறியியலில் தொழில்நுட்ப இளவல் பட்டம் முடித்தார்.  

2015 ஆம் ஆண்டில் , அவர் இந்தியாவின் விண்வெளி நிலையமான ஸ்ரீஹரிகோட்டாவில் உள்ள சதீஷ் தவான் விண்வெளி மையத்தின் இயக்குநராக பொறுப்பேற்றார். 2015 - 18 ஆம் ஆண்டில் இயக்குநர் என்ற முறையில் , எதிர்கால தேவையை நிறைவு செய்ய, ஆண்டுக்கு பல ஏவுதல்களை நிறைவேற்றுவதற்கான பெரிய உள்கட்டமைப்பை நிறுவியதனால் இந்திய விண்வெளி நிலையத்தை உலகத் தரம் வாய்ந்ததாக மாற்றுவதில் இவர் முதன்மைப் பங்கு வகித்தார்.  

இவரால் சிரீ அரிகோட்டாவில் உள்ள ' பார்வையாளர்கள் வளாகமான, 10,000 பார்வையாளர்களுக்கு செயற்கைக்கோள் ஏவுதல்களைக் காண உதவும் மையம் உருவாக்கப்பட்டது.  

2018 ஆம் ஆண்டில் , இசுரோவின் அனைத்து செயற்கைக்கோள்களையும் வடிவமைத்தல், மேம்படுத்தல் செயற்படுத்தலுக்கான நாட்டின் முன்னணி மையமான யு. ஆர். ராவ் செயற்கைக்கோள் மையத்தின் இயக்குநராக பொறுப்பேற்றார். யுஆர்எஸ்சி இயக்குநராக , தேசிய தேவைகளுக்காக இந்தியாவின் செயற்கைக்கோள்களைச் செயற்படுத்தி , அந்தந்த வட்டணைகளில் அவை செயல்படுவதிலும் மையத்தை வழிநடத்தினார். இவரது தலைமையில் 13 செயற்கைக்கோள்கள் ஏவப்பட்டன.  

இவர் 2020, பிப்ரவரி முதல் இந்திய அரசின் விண்வெளி ஆணையத்தின் உறுப்பினராக உள்ளார்.  
- எல்என்சிடி பல்கலைக்கழகத்தில் இருந்து முதுமுனைவர்(டாக்டர் ஆஃப் சயின்ஸ்) தகைமைப் பட்டம் 2021
- GITAM பல்கலைக்கழகத்தில் இருந்து முதுமுனைவர் தகைமைப் பட்டம் 2019
- ஜவஹர்லால் நேரு தொழில்நுட்ப பல்கலைக்கழகத்தின் தகைமை முதுமுனைவர் பட்டம் (JNTU) 2016
- 2018 ஆம் ஆண்டிற்கான இசுரோவின் சிறந்த சாதனையாளர் விருது
- இந்திய விண்வெளிப் பறப்புக் கழக விருது 2011
- தேசிய தலைவர் - இந்திய அறிவியல் மற்றும் பொறியியல் அமைப்புக் கழகம் - ஐ. எஸ். எஸ். இ.
- இந்தியத் தேசிய பொறியாளர்கள் கல்விக்கழக ஆய்வுறுப்பினர் - ஐ. என். ஏ. இ
- மின், தொடர்பியல் பொறியியல் நிறுவன ஆய்வுறுப்பினர்- IETE
- ஆ.பி. அறிவியல் கல்விக்கழக ஆய்வுறுப்பினர், இந்திய-அமெரிக்க விண்வெளியின் அமைதியான பயன்பாடுகள் குறித்த ஐக்கிய நாடுகளின் குழுவில் (UNCOPUOS) இணைப் பணிக்குழுவின் தலைவர்
# நந்தினி அரிநாத்

**நந்தினி அரிநாத்** (*Nandini Harinath*) இந்தியாவின் கருநாடக மாநிலம் பெங்களூரில் உள்ள இசுரோவின் (இந்திய விண்வெளி ஆராய்ச்சி அமைப்பு) செயற்கைக்கோள் மையத்தில் ஏவூர்தி அறிவியலார் ஆவார். இவர் செவ்வாய் சுற்றுகலன் திட்டத்தில் (மங்கள்யானின்) பங்கேற்றுள்ளார். பயணத் திட்டமிடல், பகுப்பாய்வு, செயல்பாடுகள் பற்றிய உட்கூறுகளின் உருவரை குறித்த ஆராய்ச்சிக் கட்டுரையை இவர் இணைந்து எழுதியுள்ளார். .  

## வாழ்க்கை
தொலைக்காட்சியில் புகழ்பெற்ற *ஸ்டார் ட்ரெக்* தொடர்தான் நந்தினிக்கு அறிவியலை முதன்முதலில் அறிமுகப்படுத்தியது. இவரது தாயார் ஒரு கணித ஆசிரியர்; இவரது தந்தை ஒரு பொறியாளர். ஒரு குடும்பமாக இவர்கள் அனைவரும் அறிவியல் புனைகதை, ஸ்டார் ட்ரெக்கில் ஆர்வம் கொண்டிருந்தனர்.  

இவருக்கு இரண்டு மகள்கள் உள்ளனர்.  

## தொழில் வாழ்க்கை
இசுரோவில் இவர் 20 ஆண்டுகளாகப் பணிபுரிகிறார். இந்த 20 ஆண்டுகளில் 14 பயணங்களில் பணியாற்றியுள்ளார்.  
1. ரிசோர்சஸ்அட் - 1 பயணத் திட்டமிடல் பகுப்பாய்வு, செயல்பாடுகள் - முதன்மை உட்கூறுகளின் உருவரை
# வினய் குமார் திரிபாதி

**வினய் குமார் திரிபாதி** (*Vinay Kumar Tripathi*) இந்தியாவைச் சேர்ந்த தொடர்வண்டி இயக்கு பொறி பொறியியலாளர் ஆவார். இந்திய இரயில்வே அதிகாரியான இவர் இரயில்வே வாரியத்தின் தலைவராக பணியாற்றுகிறார். வடகிழக்கு இரயில்வே மண்டலத்தின் பொது மேலாளராகப் பணியாற்றினார். வினய் குமார் திரிபாதி 1983 ஆம் ஆண்டு இந்திய இரயில்வே மின் பொறியாளர் சேவைக்காகத் தேர்வான அதிகாரி ஆவார்.  

வினய் குமார் திரிபாதி ரூர்க்கியில் இருந்து மின் பொறியியலில் பட்டம் பெற்றார். 1983 ஆம் ஆண்டு நடைபெற்ற இந்திய இரயில்வே தேர்வாணையம் மூலம் நடைபெற்ற தேர்வில் வெற்றி பெற்று இந்திய இரயில்வேயில் சேர்ந்தார். வடக்கு இரயில்வேயில் மின் பொறியாளர் பதவி திரிபாதியின் முதல் பதவியாக அமைந்தது.  

வினய் குமார் திரிபாதி, இந்திய இரயில்வேயில் பல்வேறு பதவிகளில் பணியாற்றிய போது, அமெரிக்கா மற்றும் சுவிட்சர்லாந்தில் உயர் நிர்வாகப் பயிற்சித் திட்டங்களில் கலந்துகொள்ளும் வாய்ப்புகளைப் பெற்றார். இந்திய இரயில்வேயில் நவீன மூன்று கட்ட இரயில் இயந்திரங்களை இயக்குவதில் முக்கியப் பங்காற்றினார். வினய் குமார் திரிபாதியின் திறமையான வழிகாட்டுதலின் கீழ் வடகிழக்கு இரயில்வே இரண்டு இரயில்வே வாரிய கேடயங்களை வென்றது. விற்பனை மேலாண்மைக்காகவும் மற்றொன்று ஓடும் அறை பிரிவுக்காகவும் இக்கேடயங்கள் கிடைத்தன.
# மீனாம்பாள்புரம்



**மீனாம்பாள்புரம்** என்பது தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 186 மீட்டர் உயரத்தில் அமைந்துள்ள மீனாம்பாள்புரம் பகுதியின் புவியியல் ஆள்கூறுகள், ஆகும்.  

மதுரை, கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், பாலரெங்காபுரம், அனுப்பானடி, தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், டி. வி. எஸ். நகர், பசுமலை மற்றும் திருப்பரங்குன்றம் ஆகியவை மீனாம்பாள்புரம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  

சிஇஒஎ (CEOA) மெட்ரிகுலேஷன் மேல்நிலைப் பள்ளி என்ற தனியார் பள்ளி ஒன்று மீனாம்பாள்புரம் பகுதியில் இயங்குகிறது.  

மீனாம்பாள்புரம் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# இண்டியம் அசிட்டேட்டு



**இண்டியம் அசிட்டேட்டு** (*Indium acetate*) In(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் குறிக்கப்படும் சேர்மமாகும். இண்டியம் தனிமத்தின் அசிட்டேட்டு உப்பு என இது வகைப்படுத்தப்படுகிறது. நீர், அசிட்டிக் அமிலம் மற்றும் கனிம அமிலங்களில் இண்டியம் அசிட்டேட்டு கரையும். CuInS<sub>2</sub> போன்ற சூரிய மின்கலப் பொருட்கள், இண்டியம் பாசுபைடு, குறைக்கடத்தி நுண்படிகங்கள் போன்ற இண்டியம்-கொண்ட சேர்மங்கள் தயாரிப்பதற்கான முன்னோடிச் சேர்மமாக இது பயன்படுகிறது.  

## தயாரிப்பு
உறைந்த அசிட்டிக் அமிலத்துடன் இண்டியம் அல்லது மூவெத்தில் இண்டியம் ஆகியவற்றைச் சேர்த்து வினைபுரியச் செய்வதன் மூலம் இண்டியம் அசிடேட்டைத் தயாரிக்கலாம்.  

## வேதிப்பண்புகள்
புரோப்பியானிக் அமிலத்துடன் இண்டியம் அசிட்டேட்டு வினைபுரிகிறது.:  

: In(CH<sub>3</sub>COO)<sub>3</sub> + CH<sub>3</sub>CH<sub>2</sub>COOH → In(CH<sub>3</sub>COO)<sub>2</sub>(CH<sub>3</sub>CH<sub>2</sub>COO) + CH<sub>3</sub>COOH
# இம்பால் பள்ளத்தாக்கு

மாநிலத்தில் இம்பால் பள்ளத்தாக்கின் அமைவிடம்]]  
**இம்பால் பள்ளத்தாக்கு** அல்லது **மணிப்பூர் சமவெளி** (*Imphal Valley*), வடகிழக்கு இந்தியாவின் மணிப்பூர் மாநிலத்தின் நடுவில், வட்ட வடிவில் மலைகளால் சூழப்பட்டுள்ளது. இப்பள்ளத்தாக்கின் தென்மேற்கு பகுதியில் மிகப்பெரிய நன்னீர் லோக்தக் ஏரி உள்ளது. இம்பால் பள்ளத்தாக்குப் பகுதியில், மணிப்பூர் மாநிலத் தலைநகரம் இம்பால் அமைந்துள்ளது.  

இம்பால் பள்ளத்தாக்கில் இம்பால் நதி, பராக் ஆறு, ஈரில் ஆறு, நம்புல் நதி, தௌபால் ஆறு, குகா ஆறு மற்றும் சேக்மாய் ஆறுகள் பாய்கிறது. இங்கு லோக்டாக் ஏரி அமைந்துள்ளது. இதன் வடக்கில் நாகா மலைகளும், கிழக்கில் கிழக்கு மணிப்பூர் மலைகளும் மற்றும் மியான்மர் நாட்டு எல்லையும், தெற்கில் தெற்கு குக்கி மலைகளும் மற்றும் மேற்கில் மேற்கு மணிப்பூர் மலைகளும் அமைந்துள்ளது.  

இம்பால் பள்ளத்தாக்கு வடக்கிலிருந்து தெற்காக 58 கிலோ மீட்டர் நீளமும், கிழக்கிலிருந்து மேற்காக 32.19 கிலோ மீட்டர் அகலமும், 1,864.44 சதுர கிலோ மீட்டர் பரப்பளவும் கொண்டது. பள்ளதாக்கில் பாயும் அனைத்து ஆறுகளும் வடக்கிலிருந்து தெற்காக பாய்கிறது. இது கடல் மட்டத்திலிருந்து சராசரியாக 790 மீட்டர் உயரத்தில் உள்ளது.  

## மக்கள் தொகை பரம்பல்
இம்பால் பள்ளத்தாக்கில் மேற்கு இம்பால் மாவட்டம் மற்றும் கிழக்கு இம்பால் மாவட்டம் அமைந்துள்ளது. 2011 இந்திய மக்கள் தொகை கணக்கெடுப்பு படி இம்பால் சமவெளியின் மக்கள் தொகை 28,55,794 ஆகும். இம்பால் பள்ளத்தாக்கில் பெரும்பாலும் மெய்தி மக்களும், சிறிய அளவில் பழங்குடி குக்கி மக்களும் வாழ்கின்றனர்.இதன் மக்கள் தொகையில் பெரும்பான்மையாக இந்துக்கள் மற்றும் சிறுபான்மையாக இசுலாமியர்கள் மற்றும் பழங்குடியின குக்கி கிறித்தவர்கள் வாழ்கின்றனர்.  

## தட்ப வெப்பம்
இம்பால் பள்ளத்தாக்கின் உயர்ந்தபட்ச கோடைக்கால வெப்பம் 32–34&nbsp;°C ஆகவும்; குளிர்கால வெப்ப அதிகபட்ச வெப்பம் 1–2&nbsp;°C ஆகவுள் உள்ளது.
# பீபால் பாபா



**பீபால் பாபா** (*Peepal Baba*) இந்தியாவைச் சேர்ந்த ஒரு சுற்றுச்சூழல் ஆர்வலர் ஆவார். சுவாமி பிரேம் பரிவர்தன் என்ற பெயராலும் இவர் அறியப்படுகிறார். தனது குழுவுடன் இணைந்து இவர் இந்தியாவில் 18 மாநிலங்களில் உள்ள 202 மாவட்டங்களில் 20 மில்லியன் மரங்களை நட்டுள்ளார். 1966 ஆம் ஆண்டு சனவரி மாதம் 26 ஆம் தேதி இந்தியாவின் சண்டிகரில் இந்திய இராணுவத்தின் ஒரு மருத்துவருக்குப் பிறந்தார். 11 ஆவது வயதில் இவரது ஆங்கில ஆசிரியர் அளித்த ஊக்கமே 1977 ஆம் ஆண்டில் மரங்களை நடுவதற்கு இவருக்கு ஆர்வத்தை அளித்தது. எனக்கு மரங்களை கொடுங்கள் என்ற அறக்கட்டளையை இவர் நிறுவினார். பின்னர் 2011 ஆம் ஆண்டில் ஓர் அரசு சாரா அமைப்பாக இந்த அறக்கட்டளை பதிவு செய்யப்பட்டது. 1984 ஆம் ஆண்டில் ஓசோ இரச்னீசிடம் சேர்ந்து துறவு பூண்டார். அங்குதான் இவருக்கு சுவாமி பிரேம் பரிவர்தன் என்று பெயர் வழங்கப்பட்டது.  

## ஆரம்ப கால வாழ்க்கை
பீபால் பாபா 1966 ஆம் ஆண்டு சனவரி மாதம் 26 ஆம் தேதி இந்தியாவின் சண்டிகரில் பிறந்தார். இவரது ஆங்கில ஆசிரியர் இவரது தந்தை இந்திய இராணுவத்தில் மருத்துவராக பணியாற்றினார்.  

## தொழில்
1984 ஆம் ஆண்டில் ஓசோஇரச்னீசிடம் இருந்து ஆசிபெற்ரு இவர் துறவு பூண்டார், "சுவாமி பிரேம் பரிவர்தன்" என்று ஓசோ இவருக்குப் பெயர் வழங்கினார். சொந்தமாக மரங்களை நட்டு பல வருடங்கள் கழித்து வந்த இவர் 2010 ஆம் ஆண்டில் எனக்கு மரங்களை கொடுங்கள் என்ற அறக்கட்டளையை நிறுவினார். பின்னர் இவர் அதை 2011 ஆம் ஆண்டில் ஓர் அரசு சாரா நிறுவனமாக பதிவு செய்தார்.  

கோவிட் தொற்றுநோய் காலத்தில், இவரும் இவரது குழுவினரும் சமூக விலகல் விதிமுறைகளைப் பின்பற்றி மரங்களை நடும் பணியைத் தொடர்ந்தனர். சுமார் 43 ஆண்டுகளுக்குள், அவரும் அவரது குழுவினரும் இந்தியாவின் 18 மாநிலங்களில் உள்ள 202 மாவட்டங்களில் 20 மில்லியன் மரங்களை நட்டுள்ளனர்.
# பிரித்தானிய மண்புழு சங்கம்

**பிரித்தானிய மண்புழு சங்கம்** (*Earthworm Society of Britain*) என்பது மண்புழுக்கள் மற்றும் அவற்றின் சுற்றுச்சூழலை நன்கு புரிந்துகொள்ளும் வகையில் அறிவியல் ஆராய்ச்சியை ஊக்குவித்து ஆதரவளிப்பதை நோக்கமாகக் கொண்ட அமைப்பாகும். இதன் பணியின் மூலம் மண்புழுக்கள் மற்றும் அவற்றின் வாழ்விடங்களைப் பாதுகாப்பதை ஊக்குவிப்பதோடு, எதிர்காலத்தில் இந்த உயிரினங்கள் தொடர்ந்து பயன்படுவதற்கு மக்களுக்குக் கல்வி மற்றும் ஊக்கமளிப்பதை நோக்கமாகக் கொண்டுள்ளது. பிரித்தானிய மண்புழு சங்கம் 2009 இல் நிறுவப்பட்டது.  

பிரித்தானிய மண்புழு சங்கம் தேசிய மண்புழு பதிவுத் திட்டத்தை வழங்குகிறது. அமைப்பு சாரா இயற்கை ஆர்வலர்கள் மற்றும் மண்புழு ஆராய்ச்சி நிறுவன ஆராய்ச்சியாளர்கள் மூலம் மண்புழு குறித்த தகவல்களைச் சேகரித்து ஒருங்கிணைக்கும் பணியினை மேற்கொள்கிறது.
# அகங்சா அறக்கட்டளை



**அகங்சா அறக்கட்டளை** (*Akanksha Foundation*) இந்தியாவில் இயங்கிவரும் ஓர் இலாபநோக்கற்ற அறக்கட்டளையாகும். சாகீன் மிசுத்திரி என்பவர் இந்த அமைப்பை நிறுவினார். குறைந்த வருமானம் கொண்ட சமூகங்களைச் சேர்ந்த குழந்தைகளுக்கு இந்த அறகட்டளை உதவுகிறது. முதன்மையாக இந்த அறக்கட்டளையின் பணியானது மாதிரி பள்ளித் திட்டம் என்ற திட்டத்தின் மூலம் கல்வித் துறையில் செயல்படுகிறது.  

அகங்சா அறக்கட்டளை மும்பை, புனே மற்றும் நாக்பூர் நகரங்களின் நகராட்சிகளுடன் இணைந்து பள்ளிகளை நடத்தி வருகிறது.  

அகங்சா அறக்கட்டளை 1991 ஆம் ஆண்டில் சாகீன் மிசுத்திரி என்ற பெண்ணால் நிறுவப்பட்டது. அவர் இப்போது இந்தியாவுக்காக கற்றுக்கொடுங்கள் என்ற அமைப்பின் தலைவராக இருக்கிறார்.
# சுப்ரமணியபுரம்



**சுப்ரமணியபுரம்** என்பது தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 183 மீட்டர் உயரத்தில் அமைந்துள்ள சுப்பிரமணியபுரம் பகுதியின் புவியியல் ஆள்கூறுகள், ஆகும்.  

மதுரை, கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், பாலரெங்காபுரம், அனுப்பானடி, தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், மாடக்குளம், ஜெய்ஹிந்த்புரம், எல்லிஸ் நகர், டி. வி. எஸ். நகர், பசுமலை மற்றும் திருப்பரங்குன்றம் ஆகியவை சுப்பிரமணியபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

சுப்ரமணியபுரம் பகுதியில் காவல் நிலையம் ஒன்று உள்ளது. சுப்ரமணியபுரம் பகுதியானது, மதுரை மத்தி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கம்பார் தொடருந்து நிலையம்


**கம்பார் தொடருந்து நிலையம்** (ஆங்கிலம்: *Kampar Railway Station* மலாய்: *Stesen Keretapi Kampar*); சீனம்: 金宝火车站) என்பது மலேசியா, பேராக், கம்பார் மாவட்டம், கம்பார் நகரில் அமைந்துள்ள ஒரு தொடருந்து நிலையம் ஆகும். மம்பாங் டி அவான், ஜெராம், கோலா டிப்பாங் மற்றும் மாலிம் நாவார் ஆகிய நகரங்களுக்கும் இந்த நிலையம் சேவை செய்கிறது.  

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ் (**KTM ETS**) தொடருந்து சேவைகளை வழங்குகிறது. அத்துடன் கம்பார் நகரத்திற்கான முக்கிய தொடருந்து முனையமாகவும் செயல்படுகிறது. - மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2007-ஆம் ஆண்டில், கம்பார் நகரில் புதிய தொடருந்து நிலையம் கட்டப்பட்டது.  

## பொது

கம்பார் தொடருந்து நிலையம், கம்பார் நகரின் தென்கிழக்குப் பகுதியில், தாமான் மலாயு ஜெயா (*Taman Melayu Jaya*) எனப்படும் வீட்டு மனைப் பகுதிக்கு அருகில் அமைந்துள்ளது. இந்தப் புதிய நவீன நிலையம் 2007-ஆம் ஆண்டில் அதிகாரப்பூர்வமாகத் திறக்கப்பட்டது.  

மாற்றுத்திறனாளிகள் தொடருந்தில் செல்வதற்கு வசதியாக மலேசிய போக்குவரத்து அமைச்சு இந்தத் தொடருந்து நிலையத்தில் இரண்டு மின்தூக்கிகளைக் கட்டித் தந்துள்ளது.  

## அமைவிடம்

இந்த நிலையம் பழைய கம்பார் நகரின் தென்மேற்குப் பகுதியில், மலாயு ஜெயா குடியிருப்புப் பகுதியில் அமைந்துள்ளது. இந்த நிலையத்தைப் பழைய கம்பார் நகரில் இருந்து நேரடிச் சாலை வழியாகவும் அல்லது கூட்டரசு சாலை 1 வழியாகவும் அணுகலாம்.  

இந்த நிலையம், முக்கியமாக கம்பார் நகரத்திற்குச் சேவை செய்கிறது. இதில் துங்கு அப்துல் ரகுமான் பல்கலைக்கழகம் (*Universiti Tunku Abdul Rahman*) மற்றும் அதைச் சுற்றியுள்ள புதிய கம்பார் நகரமும் (*New Town*) அடங்கும். தெம்புரோங் குகை மற்றும் பண்டார் அகாசியா ஆகியவை இந்த நிலையத்தில் இருந்து சற்று அருகில் அமைந்துள்ளன.  

### கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் - மற்றும் - நிலையங்களுக்கு இடையே சேவையாற்றுகின்றன.  

- சேவை 11 சூலை 2015 அன்று தொடங்கியது. - சேவை 10சூலை 2015 அன்று தொடங்கியது.  

அதே வேளையில், , நிலையங்களை இணைக்கும் பாடாங் ரெங்காஸ் வழித்தடம் (*KTM Komuter Padang Rengas Line*) 10 ஜூலை 2015 அன்று திறக்கப்பட்டது.  

## கம்பார் நகரம்

**கம்பார்** (*Kampar*）நகரம் பேராக் மாநிலத்தில் உள்ளது. கம்பார் மாவட்டத்தில் உள்ள கம்பார் நகரம் மலேசியாவில் துரிதமாக வளர்ச்சி பெற்று வரும் நகரங்களில் ஒன்றாக அறியப்படுகிறது. 2007-ஆம் ஆண்டு மே மாதம் துங்கு அப்துல் ரகுமான் பல்கலைக்கழகம் இங்கு உருவாக்கப்பட்டது.  

பல்கலைக்கழகம் கட்டப்படுவதற்கு பேராக் மாநில அரசு 1300 ஏக்கர் நிலப்பரப்பை வழங்கியது. அதன் பின்னர் பண்டார் பாரு கம்பார் எனும் ஒரு புதுத் துணை நகரம் தோற்றுவிக்கப் பட்டது. இந்தத் துணை நகரத்தில் 20,000 மாணவர்கள் உயர் படிப்புகளைப் படித்து வருகின்றனர்.  

### கிந்தா பள்ளத்தாக்கு

கம்பார் நகரத்தில் சீனர்கள் அதிகமாக வாழ்ந்தாலும் தமிழர்களையும் கணிசமான எண்ணிக்கையில் காண முடியும். கம்பார் நகரைச் சுற்றிலும் அடர்ந்த பச்சைக் காடுகளும் கண்ணுக்கு இனிய கனிமக் குன்றுகளும் காணப்படுகின்றன.  

கம்பார் நகரம் கிந்தா பள்ளத்தாக்கில் அமைந்து இருக்கிறது. கிந்தா பள்ளத்தாக்கு ஈயக் கனிமத்திற்கு பெயர் போன இடம். ஈயம் தோண்டி எடுக்கப்பட்ட இடங்கள் ஈயக் குட்டைகளாக மாறியுள்ளன. அந்தக் குட்டைகளில் இப்போது மீன்கள் வளர்க்கப்படுகின்றன. மீன் வளர்ப்புத் துறை உபரி வருமானத்தை ஈட்டித் தரும் துறையாக மாறி வருகிறது.  

## பழைய கம்பார் நிலையம்
# தோகோலே



**தோகோலே** (*Dohole*) என்பது இந்திய நாட்டின் மகாராட்டிராவின் தானே மாவட்டத்தில் உள்ள ஒரு கிராமமாகும். இக்கிராமமானது பிவாண்டி தாலுகாவில் அமைந்துள்ளது. ஏ. எச். 47 (மும்பை - நாசிக் நெடுஞ்சாலை) அமைந்துள்ளது.  

## மக்கள்தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி , தோகோலில் 361 குடும்பங்கள் உள்ளன. பயனுள்ள கல்வியறிவு விகிதம் (அதாவது 6 வயது மற்றும் அதற்கும் குறைவான குழந்தைகள் தவிர்த்து) மக்கள்தொகையின் கல்வியறிவு வீதம் 67.39% ஆகும்.  
**மக்கள்தொகை (2011 ஆம் ஆண்டு மக்கள்தொகை கணக்கெடுப்பு)**

| மக்கள் தொகை | 1644 | 852 | 792 |  |
| --- | --- | --- | --- | --- |
| 6 வயதுக்குட்பட்ட குழந்தைகள் | 301 | 160 | 141 |  |
| பட்டியல் சாதியினர் | 164 | 84 | 80 |  |
| பட்டியல் பழங்குடி இனத்தவர் | 677 | 329 | 348 |  |
| எழுத்தறிவு பெற்றவர்கள் | 905 | 508 | 397 |  |
| தொழிலாளர்கள் (அனைவரும்) | 614 | 447 | 167 |  |
| முக்கிய தொழிலாளர்கள் (மொத்தம்) | 583 | 432 | 151 |  |
| முக்கிய தொழிலாளர்கள்: விவசாயிகள் | 35 | 34 | 1 |  |
| முக்கிய தொழிலாளர்கள்: விவசாயத் தொழிலாளர்கள் | 227 | 120 | 107 |  |
| முக்கிய தொழிலாளர்கள்: வீட்டுத் தொழில் தொழிலாளர்கள் | 10 | 9 | 1 |  |
| முக்கிய தொழிலாளர்கள்: மற்றவை | 311 | 269 | 42 |  |
| விளிம்புநிலை தொழிலாளர்கள் (மொத்தம்) | 31 | 15 | 16 |  |
| குறு தொழிலாளர்கள்: விவசாயிகள் | 10 | 6 | 4 |  |
| குறு தொழிலாளர்கள்: விவசாயத் தொழிலாளர்கள் | 3 | 0 | 3 |  |
| விளிம்புநிலை தொழிலாளர்கள்: வீட்டுத் தொழில் தொழிலாளர்கள் | 3 | 0 | 3 |  |
| விளிம்புநிலை தொழிலாளர்கள்: மற்றவர்கள் | 15 | 9 | 6 |  |
| வேலை செய்யாதவர்கள் | 1030 | 405 | 625 | } |
# பாம்பிக்சு



***பாம்பிக்சு*** (*Bombyx*) என்பது **பட்டினை உற்பத்தி செய்யும் அந்துப்பூச்சிகள்** அல்லது பாம்பிசிடே குடும்பத்தின் **மல்பெரி பட்டு அந்துப்பூச்சிகளின்** பேரினமாகும்., இது **பட்டுப்புழுக்கள்** என்றும் அழைக்கப்படுகிறது. இவை பட்டு அந்துப்பூச்சிகளின் இளம் உயிரிகள் அல்லது கம்பளிப்பூச்சிகளாகும். கரோலஸ் லின்னேயஸ் தனது 10வது பதிப்பான *சிசுடமா நேச்சுரே*வில் (1758) இந்த பேரினமானது துணை இனமாக அறிவிக்கப்பட்டது.  

## சிற்றினங்கள்
- *பாம்பிக்சு கோர்சூபீல்டி* <small>(மூர், 1860)</small>
- *பாம்பிக்சு குட்டோனி* <small>வெசுட்வுட், 1847</small>
- *பாம்பிக்சு இன்காம்போசிதா* <small>வான் எக்கீ, 1929</small>
- *பாம்பிக்சு லெமீபாயூலி* <small>லெம்யீ, 1950</small>
- *பாம்பிக்சு மாண்டரினா* <small>(மூர், 1872)</small> - காட்டுப் பட்டு அந்துப்பூச்சி
- *பாம்பிக்சு மோரி* <small>(லின்னேயஸ், 1758)</small> - உள்நாட்டுப் பட்டு அந்துப்பூச்சி
- *பாம்பிக்சு ரோட்டுண்டாபெக்சு* <small>மியாடா & கிஷிடா, 1990</small>
- *பாம்பிக்சு சினி* <small>பார்க் மற்றும் சோன், 2002</small>

## கலப்பினங்கள்
பகுதி-இயற்கையாகக் கலப்பின சிற்றினங்கள் இரண்டு அறியப்படுகின்றன:  

- *பாம்பிக்சு* கலப்பினம், ஆண் *பா. மாண்டரினா* மற்றும் பெண் *பா. மோரி* இடையே ஒரு கலப்பு
- *பாம்பிக்சு* இரண்டாவது கலப்பு, ஆண் *பா. மோரி* மற்றும் பெண் *பா. மாண்டரினா* இடையே ஒரு கலப்பு

## உணவு
கம்பளிப்பூச்சிகள் மொரேசியை, குறிப்பாக மல்பெரியினை (*மோரசு* சிற்றினங்கள்) உண்கின்றன. கொல்லைப்படுத்தப்பட்ட பட்டுப்புழுக்களுக்குச் செயற்கை மல்பெரி உணவை அளிக்கலாம்.
# ஈய இசுக்காண்டியம் தாண்டலேட்டு

**ஈய இசுக்காண்டியம் தாண்டலேட்டு** (*Lead scandium tantalate*) Pb(Sc<sub>0.5</sub>Ta<sub>0.5</sub>)O<sub>3</sub> என்ற மூலக்கூற்று வாய்ப்பாட்டால் குறிக்கப்படும் வேதிச் சேர்மமாகும் இச்சேர்மம்  
ஈயம், இசுக்காண்டியம் மற்றும் தாண்டலம் ஆகியவற்றின் கலப்பு ஆக்சைடு ஆகும். பெரோவ்சுகைட்டு கட்டமைப்பைக் கொண்ட ஒரு பீங்கான் பொருளாகக இது வகைப்படுத்தப்படுகிறது. கட்டமைப்பிலுள்ள பி தளத்தில் இடம்பெற்றுள்ள Sc மற்றும் Ta அணுக்கள் ஒழுங்குபடுத்தப்பட்ட மற்றும் ஒழுங்கற்ற உள்ளமைவுகளுக்கு இடையில் ஓர் இடைநிலையான அமைப்பைக் கொண்டுள்ளன. வெப்பப்படுத்துவதன் மூலம் இதை நன்றாகச் சரிசெய்யலாம். 270 கெல்வின் (−3 °செ; 26 °பா) அளவுக்கும் குறைவான வெப்பநிலையில் இது பெரோமின் பண்பையும் பீசோமின் பண்பையும் கொண்டிருக்கும். கட்டமைப்பு ரீதியாக ஒத்த ஈய சிர்கோனேட்டு தைட்டனேட்டு மற்றும் பேரியம் இசுட்ரோன்சியம் தட்டனேட்டு போன்றவை வெப்பவியல் புகைப்படக் கருவிகளில் குளிரூட்டப்படாத குவியத்தள வரிசை அகச்சிவப்பு படமாக்கல் உணரிகள் தயாரிக்க இது பயன்படுத்தப்படுகிறது.
# மதிச்சியம்



**மதிச்சியம்** என்பது தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 180 மீட்டர் உயரத்தில் அமைந்துள்ள மதிச்சியம் பகுதியின் புவியியல் ஆள்கூறுகள், ஆகும்.  

மதுரை, கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், பாலரெங்காபுரம், அனுப்பானடி, தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், மாடக்குளம், ஜெய்ஹிந்த்புரம், எல்லிஸ் நகர், டி. வி. எஸ். நகர், பசுமலை மற்றும் திருப்பரங்குன்றம் ஆகியவை மதிச்சியம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

மதிச்சியம் பகுதியில் காவல் நிலையம் ஒன்று உள்ளது. மதிச்சியம் பகுதியானது, மதுரை தெற்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது. மதுரை தெற்கு சட்டமன்றத் தொகுதி உறுப்பினர் தொகுதி மேம்பாட்டு நிதி ரூ.41.60 இலட்சம் செலவில் சமுதாயக் கூடம் ஒன்று மதிச்சியம் பகுதியில் கட்டப்பட்டுள்ளது.
# சப்பானிய சிறிய ஆந்தை



**சப்பானிய சிறிய ஆந்தை** (*Japanese scops owl*)(***ஓடசு செமிடோர்க்சு***) என்பது சப்பானில் காணப்படும் சிறிய ஆந்தை சிற்றினம் ஆகும். இது சீனா, கொரியா மற்றும் உருசியாவிலும் காணப்படுகிறது.  

இந்த வகை ஆந்தைகள் ஆந்தை குழுவின் ஒரு பகுதியாகும், இதில் வழக்கமான ஆந்தைகள், இசுட்ரிஜிடே என்று அழைக்கப்படுகின்றன. இதில் 90% ஆந்தை சிற்றினங்கள் உள்ளன. மற்ற குழுவானது கூகை ஆந்தைகள் எனப்படும் டைட்டோனிடே குடும்பத்தினைச் சார்ந்தவை.  

இது இந்தியப் பட்டைக் கழுத்து சின்ன ஆந்தை (*ஓ. பக்கமோனா*), பட்டைக் கழுத்து சின்ன ஆந்தை (*ஓ. லெட்டியா* ) மற்றும் சுந்தா சின்ன ஆந்தை (*ஓ. லெம்பிஜி*) ஆகியவற்றுடன் நெருங்கிய தொடர்புடையது. இந்த நான்கு சிற்றினங்கள் சில நேரங்களில் தெளிவானதாகக் கருதப்படுகின்றன, மேலும் இணைந்த சிற்றினங்கள் பின்னர் பட்டைக் கழுத்து சின்ன ஆந்தை (*ஓ. பக்கமோனா*) என்று அழைக்கப்படுகின்றன.  

இது மரத்தின் குழிகளில் கூடு கட்டுகிறது. ஆணின் அழைப்பு ஒரு தாழ்வான சோகமான 'ஊப்' என்பதாகும்.  

சப்பானிய மட்பாண்டங்கள் போன்ற கலைகளிலும் இந்த ஆந்தையின் உருவம் சித்தரிக்கப்பட்டுள்ளது.
# சுந்தா சிறிய ஆந்தை



**சுந்தா சிறிய ஆந்தை** (*Sunda scops owl*)(***ஓடசு லெம்பிஜி***) என்பது சுந்தா தீவுகளைப் பூர்வீகமாகக் கொண்ட ஒரு சிறிய பழுப்பு ஆந்தை ஆகும்.  

## வகைப்பாட்டியல்
இந்த உயிரலகானது சில ஆசிரியர்களால் *ஓடசு பக்கமோனா*வின் துணையினமாகக் கருதப்படுகிறது.  

## விளக்கம்
சுந்தா சிறிய ஆந்தை, 20 முதல் 25 வரை செ.மீ. நீளமும், 100 முதல் 170 வரை கிராம் எடையுள்ளதாக இருக்கும் . இதனுடைய மேல் பகுதிகளில் கறுப்பு நிறப் புள்ளிகள் மற்றும் கீழ்ப் பகுதிகளில் கருப்பு நிற கோடுகளுடன் உள்ளது. இது ஒளிரக்கூடிய கழுத்துப் பட்டை மற்றும் கருமையான கண்களைக் கொண்டுள்ளது. இது சிவப்பு நிற சிறிய ஆந்தை, மலை ஆந்தை, கிழக்கத்தியச் சிறிய ஆந்தை மற்றும் ராஜா சிறிய ஆந்தைகளிலிருந்து வேறுபடுகிறது.  

## பரவல்
சுந்தா சிறிய ஆந்தை, மலாய் தீபகற்பம், சிங்கப்பூர், போர்னியோ, சுமத்திரா மற்றும் சாவகம் தீவில் வாழ்கிறது. இது முதன்மையாகக் காடுகள் மற்றும் தோட்டங்களில் காணப்படுகிறது. ஆனால் எப்போதாவது கட்டிடங்களில் காணப்படும்.  

## உணவு
சுந்தா சிறிய ஆந்தையின் உணவில் முக்கியமாகப் பூச்சிகள், தரைப்பல்லிகள் மற்றும் பல்லிகள் போன்ற சிறிய விலங்குகள் உள்ளன.  

## பாதுகாப்பு
சுந்தா சிறிய ஆந்தையானது பன்னாட்டு இயற்கைப் பாதுகாப்புச் சங்க செம்பட்டியலில்<nowiki/>அழிந்து வரும் உயிரினங்களின் தீவாய்ப்புக் கவலை குறைந்த இனமாகச் சேர்க்கப்பட்டுள்ளது. பொருத்தமான வாழ்விடம் இருக்கும் இதன் எல்லை முழுவதும் இது பொதுவானது.  

## நடத்தை
சுந்தா ஆந்தை தன் கூட்டை தாவர நார்களால் கட்டுகிறது. இது ச்அனவரி முதல் ஏப்ரல் வரை ஒரு மரத்தின் குழியில் மூன்று முட்டைகள் வரை இடும் அவற்றின் இனப்பெருக்க காலம் சில நேரங்களில் சூன் அல்லது சூலை பிற்பகுதி வரை நீட்டிக்கப்படும். சுந்தா சிறிய ஆந்தை, பிராந்திய நடத்தையைக் காட்டி மற்ற ஆந்தைகளால் அச்சுறுத்தப்படும்போது ஆக்ரோஷமாக நடந்துகொள்ளும். ஒரு பெண் சுந்தா ஆந்தை அச்சுறுத்தலை உணரும் போது ஆக்ரோஷமாகச் செயல்படும், ஊடுருவும் நபர்களைக் குறுக்கிட்டு அவற்றைத் தனது இருப்பிடத்திலிருந்து தூர வைத்திருப்பதை எச்சரிக்கும் வகையில் குரல் கொடுக்கும்.  

## படங்கள்
# பாம்பிசிடே



**பாம்பிசிடே** (*Bombycidae*) என்பது அந்துப்பூச்சிகளின் குடும்பம் ஆகும். இதில் சிறந்து அறியப்பட்ட சிற்றினம் *பாம்பிக்சு மோரி* (லின்னேயஸ்), அல்லது பட்டுப்புழு ஆகும். இது வட சீனாவைப் பூர்வீகமாகக் கொண்டது. ஆயிரக்கணக்கான ஆண்டுகளாகப் பட்டு உற்பத்திக்காக வளர்க்கப்படுகிறது. மற்றொரு நன்கு அறியப்பட்ட இனம் *பாம்பிக்சு மாண்டரினா* ஆகும், இது ஆசியாவைச் சேர்ந்தது.  

## வகைப்பாட்டியல்
இக்குடும்பத்தில் பரவல் சமீபத்தில் கடுமையாகக் கட்டுப்படுத்தப்பட்டது. தற்போது ஒன்று அல்லது இரண்டு துணைக் குடும்பங்கள் மட்டுமே உள்ளன. பாம்பிசினே மற்றும் எபினியே (முன்பு எபினி பழங்குடி). முன்னாள் துணைக் குடும்பங்களான ஓபர்தூரினினே மற்றும் பிரிசுமோசுடிடினே ஆகியவை எண்ட்ரோமிடேயின் அகநிலை இளைய ஒத்தவையாக வைக்கப்பட்டுள்ளன. முன்னாள் துணைக் குடும்பங்களான அபடெலோடினே மற்றும் பிடிட்டினே தனிக் குடும்பங்களாக மீண்டும் நிலைநிறுத்தப்பட்டுள்ளன.  

## பேரினம்
இந்த பட்டியல் தற்காலிகமானது. *தம்பனாவுடன்* *எபியாவும்* அபடெலோடிடேக்குள் வைக்கப்படலாம். *ஆன்டிக்லா* மற்றும் *குவென்டாலியா* போன்ற சில பேரினங்கள் முன்பு *அபடெலோடினே*யில் வைக்கப்பட்டன.  

- *அமுசரோன்*
- *ஆன்டிக்லா* <small>வாக்கர், 1855</small>
- *பிவின்குலா*
- *பிவின்குலாட்டா*
- *பாம்பிக்சு*
- *கோலா*
- *தலாய் லாமா*
- *எலாச்சியோப்டால்மா*
- *எபியா*
- *எர்னோலாஷியா*
- *காஸ்ட்ரிடியோட்டா*
- *ஞானோசினரா*
- *குண்டா*
- *மோஸ்க்லேரியா*
- *ஒசினாரா*
- *பென்சிலிஃபெரா*
- *குவென்டாலியா* <small>ஷாஸ், 1929</small>
- *ரசினோவா*
- *ரோண்டோடியா*
- *தம்பனா*
- *திரிலோசா*
- *ட்ரைன்சினா*
- *வால்வரிபிஃபிடம்*
- *வின்குலினுலா*
- *விங்கர்ஹெட்டியா*
# அலுமினியம்(I) ஐதராக்சைடு



**அலுமினியம்(I) ஐதராக்சைடு** (*Aluminium(I) hydroxide*) AlOH என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ஐதராக்சில் அலுமினியம்(I), அலுமினியம் மோனோ ஐதராக்சைடு என்ற பெயர்களாலும் இது அழைக்கப்படுகிறது. ஓர் ஐதராக்சைடு அயனியுடன் இணைக்கப்பட்ட +1 ஆக்சிஜனேற்ற நிலையில் அலுமினியம் இச்சேர்மத்தில் உள்ளது. ஆக்சிசன் நிறைந்த சிவப்பு பேரரக்கன் நட்சத்திரத்தின் உறையில் உள்ள மூலக்கூறு பொருளாக அலுமினியம்(I) ஐதராக்சைடு கண்டறியப்பட்டுள்ளது, இந்த விண்மீனில் உலோகங்கள் அல்லது ஐதராக்சைடுகளைக் கொண்ட பொருட்கள் அரிதாகக் கருதப்படுகின்றன.  

## தயாரிப்பு
ஆய்வகத்தில் AlOH அலுமினியத்தை சூடாக்குவதன் மூலம் தயாரிக்கப்படுகிறது. இதனால் அது குறைந்த அழுத்த ஐதரசன் பெராக்சைடு ஆவியாக ஆவியாகிறது. அலுமினியம் நீராவி, ஐதரசன் மற்றும் ஆக்சிசன் ஆகியவற்றின் கலவையை ஆர்கானுடன் 10 கெல்வின் வெப்பநிலையில் வினைபுரியச் செய்வது மற்றொரு தயாரிப்பு முறையகும். AlOH உடன், Al(OH)<sub>2</sub>, Al(OH)<sub>3</sub>, HAl(OH)<sub>2</sub>, வளைய-AlO2 மற்றும் AlOAl மூலக்கூறுகளும் சேர்ந்து உருவாகின்றன.  

## பண்புகள்
கட்டமைப்பில் உள்ள Al-O பிணைப்பின் பிணைப்பு நீளம் 1.682 Å ஆகவும் , O-H பிணைப்பின் பிணைப்பு நீளம் 0.878 Å. ஆகவும் உள்ளன. சுழலும் மாறிலிகள் மதிப்பு B0=15,740.2476 மெகா எர்ட்சு மற்றும் D0=0.02481 மெகா எர்ட்சு என்றும் கணக்கிடப்பட்டுள்ளன..
# தாப்பா தொடருந்து நிலையம்


**தாப்பா தொடருந்து நிலையம்** எனும் **தாப்பா ரோடு தொடருந்து நிலையம்** (ஆங்கிலம்: *Tapah Road Railway Station* மலாய்: *Stesen Keretapi Tapah Road*); சீனம்: 打巴路火车站) என்பது மலேசியா, பேராக், பத்தாங் பாடாங் மாவட்டம், தாப்பா ரோடு, தாப்பா நகரில் அமைந்துள்ள ஒரு தொடருந்து நிலையம் ஆகும்.  

தாப்பா ரோடு, தாப்பா, லங்காப், ஆயர் கூனிங் நகரங்களுக்கும் மற்றும் அதன் அருகிலுள்ள கிராமங்களுக்கும் இந்த நிலையம் சேவை செய்கிறது.  

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ் (**KTM ETS**) தொடருந்து சேவைகளை வழங்குகிறது. அத்துடன் தாப்பா பெரு நகரத்திற்கான முக்கிய தொடருந்து முனையமாகவும் செயல்படுகிறது.  

## பொது

இந்த நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (*Rawang-Ipoh Electrified Double Tracking Project*) முன்னதாக உருவாக்கப்பட்டது.  

## அமைவிடம்

பேராக், பத்தாங் பாடாங் மாவட்டத்தில் உள்ள தாப்பா ரோடு நகருக்கு அருகில் உள்ள கம்போங் சங்காட் டெர்மவான் எனும் கிராமப் பகுதியில் இந்த நிலையம் அமைந்துள்ளது. தாப்பா ரோடு நகரம், தாப்பா நகரத்திலிருந்து மேற்கே பத்து கி.மீ. தொலைவில் அமைந்துள்ள ஒரு சிறிய நகரம் ஆகும். தாப்பா மாரா தொழிநுட்பப் பல்கலைக்கழகத்தின் (*Universiti Teknologi MARA*) (**UiTM**) வளாகம் இங்கு அமைந்துள்ளது.  

## வரலாறு

இந்த நிலையம் 1880 மற்றும் 1885-ஆம் ஆண்டுகளுக்கு இடையில் கட்டப்பட்டது. முதல் தொடருந்து நிலையம் மலேசியாவில் உள்ள பழைமையான தொடருந்து நிலையங்களில் ஒன்றாகும். மே 18, 1893-இல், சர் சிசில் கிளெமென்டி இசுமித் (*Sir Cecil Clementi Smith*) எனும் பிரித்தானிய அதிகாரி, தாப்பா ரோடு தொடருந்து நிலையத்தை திறந்து வைத்தார்.  

இந்த நிலையம் முக்கியமாக, தாப்பா மாவட்டத்தில் இருந்த ஈயச் சுரங்கங்களின் போக்குவரத்திற்காக உருவாக்கப்பட்டது. அதன் பின்னர் மலாயா கூட்டமைப்பு மாநிலங்களின் தொடருந்து சேவையில் (*Federated Malay States Railways*) ஒருங்கிணைக்கப்பட்டது.  

### பேராக் இரயில்வே

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (*Perak Railway*) தொடருந்து சேவை; சிலாங்கூர் தொடருந்து சேவையுடன் (*Selangor Railways*) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (*Federated Malay States Railways*) என அறியப்பட்டது.  

பேராக் இரயில்வே எனும் பேராக் தொடருந்து சேவைக்கான தொடருந்து பாதைகள் முதன்முதலில் ஈப்போவில் தான் அமைக்கப்பட்டன. அதன் தொடர்ச்சியாக தாப்பாவிலும் அமைக்கப்பட்டன. பேராக் தொடருந்து சேவை 20 ஆண்டுகள் சேவை செய்தது.  

## கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் - மற்றும் - நிலையங்களுக்கு இடையே சேவையாற்றுகின்றன. - சேவை 11 சூலை 2015 அன்று தொடங்கியது. - சேவை 10சூலை 2015 அன்று தொடங்கியது.  

அதே வேளையில், , நிலையங்களை இணைக்கும் பாடாங் ரெங்காஸ் வழித்தடம் (*KTM Komuter Padang Rengas Line*) 10 ஜூலை 2015 அன்று திறக்கப்பட்டது.  

## பழைய தாப்பா நிலையம்
# துத்தநாக அசைடு



**துத்தநாக அசைடு** (*Zinc azide*) Zn(N<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். துத்தநாக (Zn<sup>2+</sup>) நேர்மின் அயனிகளும் அசைடு (N<sup>−</sup><sub>3</sub>) எதிர்மின் அயனிகளும் சேர்ந்து இச்சேர்மம் உருவாகிறது. வெண்மை நிறத்தில் வெடிக்கும் தன்மை கொண்ட திண்மப் பொருளாக துத்தநாக அசைடு உருவாகிறது. ஈரெத்தில் துத்தநாகத்துடன் ஐதரசோயிக் அமிலத்தை சேர்த்து வினைபுரியச் செய்தால் துத்தநாக அசைடு உற்பத்தியாகிறது.:  

:  

## பண்புகள்
துத்தநாக அசைடு என்பது ஓர் ஒருங்கிணைப்பு பலபடியாகும். இது மூன்று பல்லுருதோற்றங்களில் படிகமாகிறது. இம்மூன்றின் கட்டமைப்பிலும் நான்முகி துத்தநாக மையங்கள் அசைடு ஈந்தணைவிகளுடன் பாலம் அமைக்கின்றன. α-Zn(N<sub>3</sub>)<sub>2</sub> வடிவ துத்தநாக அசைடு ஒற்றைச்சாய்வு இடக்குழுவில் படிகமாகிறது. இது நிலைப்புத்தன்மையையும் கொண்டிருக்கும். மற்ற இரண்டு வடிவங்களும் சிற்றுறுதி நிலை நிலைப்புத்தன்மை கொண்டுள்ளன. β-Zn(N3)2 முக்கோண வடிவமும் P3221 என்ற இடக்குழுவும், γ-Zn(N3)2 வடிவம் ஒற்றைச் சரிவச்சும் C2 இடக்குழுவும் கொண்ட படிகத்திட்டத்தில் படிகமாகின்றன.  

துத்தநாக அசைடு எளிதில் நீராற்பகுப்பு அடைகிறது. மேலும் இதை நீரிய கரைசலில் தயாரிக்கும் முயற்சியின் விளைவாக கார அசைடுகள் வீழ்படிவாகின்றன. (Zn(OH)2−x(N3)x (x = 0.9–1.0).) α- மற்றும் β-வடிவங்கள் இரண்டும் மிகவும் உராய்வு மற்றும் அதிர்ச்சி உணர்திறன் கொண்டவையாகும். நீல நிறத் தீச்சுவாலையில் தீவிரமாக வெடிக்கின்ற்ன. மெல்ல சூடாக்க்கும் போது இவை சிதைவடைந்து நைட்ரசன் வாயுவைக் கொடுக்கின்றன. மந்த வளிமண்டல சூழலில் மூடிய கண்ணாடிக் குழாயில், இது துத்தநாக நைட்ரைடு சேர்மத்தைக் கொடுக்கிறது.
# மதுக்கூர் இராமலிங்கம்


**மதுக்கூர் இராமலிங்கம்** (*Madukkur Ramalingam*) என்பவர் ஓர் எழுத்தாளரும், அரசியல்வாதியும் ஆவார். தமிழ்நாடு முற்போக்கு எழுத்தாளர் சங்கத்தின் தலைவராக உள்ளார்.  
## வாழ்க்கைச் சுருக்கம்
தஞ்சாவூர் மாவட்டம் மதுக்கூர் அருகில் உள்ள விக்ரமம் என்ற கிராமத்தில் மு. சந்திரன் மற்றும் க. பாக்கியம் தம்பதியினருக்கு மகனாகப் பிறந்தார். மயிலாடுதுறை ஏ. வி. சி. கல்லூரியில் பொருளாதாரம் பிரிவில் இளங்கலை மற்றும் முதுகலை பட்டம் பெற்றார். 1983 இல் இளங்கலை படிக்கும் பொழுது "புள்ளியில்லா கோலங்கள்' என்ற கவிதை நூல் இயற்றியுள்ளார்.இவர் மீனாம்பிகை என்பவரை திருமணம் செய்து கொண்டார். இவர்களுக்கு பாரதி வசந்த், தமிழ் அமுதன் என இரு மகன்கள் உள்ளனர். இவர் மார்க்சிஸ்ட் பொதுவுடமைக் கட்சியின் மாநில செயற்குழு உறுப்பினராக உள்ளார்.  

## படைப்புகள்
1. புள்ளியில்லா கோலங்கள் (1983)
1. காய்க்கத் தெரியாத காகிதப்பூக்கள் (1985)
1. திண்ணை பேச்சு (2002)
1. இடது பக்கம் செல்லவும் (2004)
1. விந்தை மனிதர்கள் (2005)
1. கையளவு கடல் (2018)
1. தமிழகத்தில் சமூக சீர்திருத்த இயக்கம் (2019)

## விருதுகள்
- தமிழ்நாடு அரசின் தமிழ் வளர்ச்சித் துறை வழங்கும் சிங்காரவேலர் விருது 2021 ஆம் ஆண்டுக்காக மதுக்கூர் இராமலிங்கத்திற்கு வழங்கப்பட்டது.
# சுங்கை தொடருந்து நிலையம்


**சுங்கை தொடருந்து நிலையம்** (ஆங்கிலம்: *Sungkai Railway Station* மலாய்: *Stesen Keretapi Sungkai*); சீனம்: 宋溪火车站) என்பது மலேசியா, பேராக், பத்தாங் பாடாங் மாவட்டம், சுங்கை நகரில் அமைந்துள்ள ஒரு தொடருந்து நிலையம் ஆகும்.  

சுங்கை, பீடோர், பீக்காம் நகரங்களுக்கும் மற்றும் அதன் அருகிலுள்ள கிராமப் பகுதிகளுக்கும் இந்த நிலையம் சேவை செய்கிறது. 2007 மார்ச் மாதத்தில் சுங்கை நகருக்கான புதிய தொடருந்து நிலையம் கட்டப்பட்டது.  

## பொது

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ் (**KTM ETS**) தொடருந்து சேவைகளை வழங்குகிறது. அத்துடன் சுங்கை நகரத்திற்கான முக்கிய தொடருந்து முனையமாகவும் செயல்படுகிறது.  

இந்த நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (*Rawang-Ipoh Electrified Double Tracking Project*) முன்னதாக உருவாக்கப்பட்டது.  

## அமைவிடம்

பேராக், பத்தாங் பாடாங் மாவட்டத்தில் சுங்கை நகருக்கு அருகில் உள்ள தாமான் பெர்மாய் ஜெயா (*Taman Permai Jaya*) எனும் வீடுமனைப் பகுதியில் இந்த நிலையம் அமைந்துள்ளது.  

### பேராக் இரயில்வே

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (*Perak Railway*) தொடருந்து சேவை; சிலாங்கூர் தொடருந்து சேவையுடன் (*Selangor Railways*) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (*Federated Malay States Railways*) என அறியப்பட்டது.  

பேராக் இரயில்வே எனும் பேராக் தொடருந்து சேவைக்கான தொடருந்து பாதைகள் முதன்முதலில் ஈப்போவில் தான் அமைக்கப்பட்டன. அதன் தொடர்ச்சியாக தாப்பாவிலும் அமைக்கப்பட்டன. பேராக் தொடருந்து சேவை 20 ஆண்டுகள் சேவை செய்தது.  

## கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் - மற்றும் - நிலையங்களுக்கு இடையே சேவையாற்றுகின்றன.  

- சேவை 11 சூலை 2015 அன்று தொடங்கியது. - சேவை 10சூலை 2015 அன்று தொடங்கியது.  

அதே வேளையில், , நிலையங்களை இணைக்கும் பாடாங் ரெங்காஸ் வழித்தடம் (*KTM Komuter Padang Rengas Line*) 10 ஜூலை 2015 அன்று திறக்கப்பட்டது.  

## பழைய சுங்கை தொடருந்து நிலையம்
# அழகப்பன் நகர்



**அழகப்பன் நகர்** என்பது தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 182 மீட்டர் உயரத்தில் அமைந்துள்ள அழகப்பன் நகர் பகுதியின் புவியியல் ஆள்கூறுகள், ஆகும்.  

மதுரை, பழங்காநத்தம், மாடக்குளம், ஜெய்ஹிந்த்புரம், சுப்ரமணியபுரம், எல்லிஸ் நகர், டி. வி. எஸ். நகர், பசுமலை, திருப்பரங்குன்றம், கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், பாலரெங்காபுரம், அனுப்பானடி, தெற்கு வாசல், தத்தனேரி, கூடல் நகர் மற்றும் ஆரப்பாளையம் ஆகியவை அழகப்பன் நகர் பகுதிக்கு அருகிலுள்ள சில முக்கிய புறநகர்ப் பகுதிகளாகும்.  

மதுரையிலிருந்து திருப்பரங்குன்றம் செல்லும் சாலைக்கு அருகில் அழகப்பன் நகர் பகுதி அமைந்துள்ளது. திருப்பரங்குன்றம் சாலையிலிருந்து அழகப்பன் நகர் செல்லும் சாலை குறுகலாக இருப்பதால், அச்சாலைகளின் சந்திப்பு போக்குவரத்து நெரிசல் மிக்கதாகக் காணப்படுகிறது.  

அழகப்பன் நகர் பகுதியில் சொக்கநாதர் சுவாமியை மூலவராகக் கொண்ட மூவர் கோயில் என்ற சிவன் கோயில் ஒன்று அமையப் பெற்றுள்ளது. மூலவர் சிவலிங்கத்திற்குப் பின்புறம் விஷ்ணு, மீனாட்சி அம்மன் மற்றும் சிவன் ஆகிய மூவரும் (சிவபெருமானுக்கு மீனாட்சியம்மனை திருமணத்திற்காக விஷ்ணு தாரை வார்த்து) காட்சியளிப்பதால் இக்கோயில் மூவர் கோயில் என்றழைக்கப்படுகிறது. மேலும், சரசுவதி, இலட்சுமி மற்றும் பார்வதி ஆகிய மூவர் சன்னதிகளும் இக்கோயிலில் இடம் பெற்றுள்ளன.  

அழகப்பன் நகர் பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# பயர் இனிப்பு அணிச்சல்


பயர் இனிப்பு அணிச்சல் அல்லது **பயர் கேக் என்பது** பிரெஞ்சு மற்றும் இந்திய மற்றும் அமெரிக்க புரட்சிகரப் போர்களில் வீரர்கள் உண்ணும் ஒரு வகை விரைவான ரொட்டி ஆகும். இவை மாவு, தண்ணீர் மற்றும் உப்பு ஆகியவற்றின் கலவையிலிருந்து தயாரிக்கப்பட்டு, நெருப்பில் அல்லது சாம்பலில் ஒரு பாறையில் சுடப்பட்டது ஆகும்.  

## தேவையான பொருட்கள்
பயர் இனிப்பு அணிச்சல் மாவு, தண்ணீர் மற்றும் உப்பு ஆகியவற்றைக் கலந்து, தோராயமாக 2:3 பங்கு மாவு மற்றும் 1 பங்கு தண்ணீரின் விகிதத்தில், அடர்த்தியான ஈரமான மாவை உருவாக்க வேண்டும்.  

## அடுதல்
மாவை ஒரு கை அளவு தடிமனான தட்டையான இனிப்பு அணிச்சல் ஆக உருவாக்கப்பட்ட பின்னர் இனிப்பு அணிச்சல்கள் ஒரு தட்டையான கல்லில் வைக்கப்பட்டு, அந்த கல் நெருப்புக்கு அருகில் செங்குத்தாக வைக்கப்பட வேண்டும் அல்லது சாம்பலில் போடப்பட வேண்டும் . அடுதல் செய்த பிறகு தீப்பந்தங்கள் வெளியில் கருகி உள்ளே மாவாக இருக்கும். சேமிப்பிற்காக அவை உலர்ந்த மற்றும் கடினமான வரை சுடப்படுகின்றன.  

## பயன்பாடு
இராணுவ அதிகாரிகளுக்கு ரொட்டி வழங்கத் தவறியபோது, பயர்கேக்குகள் மிகவும் பிரபலமான மாற்றாகப் பயன்படுத்தப்படவில்லை என்பது குறிப்பிடத்தக்கது. பின்னர் அவர்களுக்கு மாவு வழங்கப்பட்டு ரொட்டி செய்ய வேண்டியிருந்ததாக இருந்தது.
# பீம் சிங்

**பீம் சிங்** (*Bhim Singh (athlete*)) இந்தியாவைச் சேர்ந்த ஒரு தடகள வீரர் ஆவார். 1945 ஆம் ஆண்டு ஏப்ரல் மாதம் 13 ஆம் தேதியன்று அரியானா மாநிலத்திலுள்ள தன்னா என்ற கிராமத்தில் இவர் பிறந்தார். உயரம் தாண்டுதல் விளையாட்டில் இவர் இந்தியாவை பிரநிதிதுவப்படுத்தினார். 1968 ஆம் ஆண்டில் மெக்சிகோ நகரத்தில் நடைபெற்ற கோடைகால ஒலிம்பிக் போட்டியில் பீம் சிங் பங்கேற்றார். பேங்காக்கில் நடைபெற்ற 5 ஆவது ஆசிய விளையாட்டுப் போட்டிகளில் பங்கேற்ற இவர் அப்போட்டியில் தங்கப் பதக்கம் வென்றார். இவரது பெயரில் அரியானா அரசாங்கம் ஒவ்வோர் ஆண்டும் பீம் விருது என்ற உயரிய விளையாட்டு விருதை வழங்கி வருகிறது. பீம் விருது 5 லட்சம் ரூபாய் பரிசுத் தொகையை உள்ளடக்கியதாகும்.  

பிவானியிலுள்ள பீம் விளையாட்டரங்கமும் பீம் சிங்கின் நினைவாக கட்டப்பட்டதாகும்.
# சிலிம் ரிவர் தொடருந்து நிலையம்



**சிலிம் ரிவர் தொடருந்து நிலையம்** (ஆங்கிலம்: *Slim River Railway Station* மலாய்: *Stesen Keretapi Slim River*); சீனம்: 斯利姆河火车站) என்பது மலேசியா, பேராக், முவாலிம் மாவட்டம், சிலிம் ரிவர் நகரில் அமைந்துள்ள ஒரு தொடருந்து நிலையம் ஆகும்.  

சிலிம், சிலிம் ரிவர், துரோலாக் நகரங்களுக்கும் மற்றும் அதன் அருகிலுள்ள கிராமப் பகுதிகளுக்கும் இந்த நிலையம் சேவை செய்கிறது. 2007 மார்ச் மாதத்தில் சிலிம் ரிவர் நகருக்கான புதிய தொடருந்து நிலையம் கட்டப்பட்டது.  

## பொது

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ் தொடருந்து சேவைகளை வழங்குகிறது. அத்துடன் சிலிம் ரிவர் நகரத்திற்கான முக்கிய தொடருந்து முனையமாகவும் செயல்படுகிறது.  

சிலிம் ரிவர் நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (*Rawang-Ipoh Electrified Double Tracking Project*) முன்னதாக உருவாக்கப்பட்டது.  

## அமைவிடம்

பேராக், முவாலிம் மாவட்டத்தில் சிலிம் ரிவர் நகரின் மையப் பகுதியில் இந்த நிலையம் அமைந்துள்ளது. இந்த நிலையத்தை தீபகற்ப மலேசியாவின் வடக்கு-தெற்கு விரைவுசாலையின் தஞ்சோங் மாலிம்-சிலிம் ரிவர் நெடுஞ்சாலை வழியாக அணுகலாம்.  

இந்த நிலையத்திற்கு அருகில் உலு பெர்னாம் செம்பனைத் தோட்டங்கள்; சிலிம் ரிவர் தொழிற்கல்லூரி; மற்றும் மாரா அறிவியல் கல்லூரியின் துரோலாக் வளாகமும் உள்ளன. அத்துடன் சிலிம் ரிவர் நகருக்கு அருகில் சில பெல்டா குடியேற்றத் திட்டங்கள் உள்ளன. அங்கு வசிப்பவர்களும் இந்த நிலையத்தின் சேவையைப் பயன்படுத்திக் கொள்கிறார்கள்.  

### பேராக் இரயில்வே சேவை

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (*Perak Railway*) தொடருந்து சேவை; சிலாங்கூர் தொடருந்து சேவையுடன் (*Selangor Railways*) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (*Federated Malay States Railways*) என அறியப்பட்டது.  

பேராக் இரயில்வே எனும் பேராக் தொடருந்து சேவைக்கான தொடருந்து பாதைகள் முதன்முதலில் ஈப்போவில் தான் அமைக்கப்பட்டன. அதன் தொடர்ச்சியாக சிலிம் ரிவர் நகரிலும் அமைக்கப்பட்டன. பேராக் தொடருந்து சேவை 20 ஆண்டுகள் சேவை செய்தது.  

### ரவாங் - ஈப்போ இரட்டை வழித்தடம்

ரவாங் - ஈப்போ இரட்டை தொடருந்துப் பாதையில் சிலிம் ரிவர் நிலையம் உள்ளது. ரவாங் - ஈப்போ இரட்டை தொடருந்துப் பாதையின் நீளம் . இந்தப் பாதை முக்கியமான மேற்கு கடற்கரை தொடருந்து வழித்தடத்தில் அமைந்துள்ளது. மற்றும் நகரங்களுக்கு இடையே அதிகபட்ச வேகத்தில் தொடருந்துகளை இயக்குகிறது.  

இந்தத் திட்டம் 2008-ஆம் ஆண்டின் முற்பகுதியில் நிறைவடைந்தது. - இரட்டை தொடருந்துப் பாதையில் மின்சார தொடருந்து சேவைகள் 2010-இல் தொடங்கப்பட்டன.  

### கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் - மற்றும் - நிலையங்களுக்கு இடையே சேவையாற்றுகின்றன.  

- சேவை 11 சூலை 2015 அன்று தொடங்கியது.  

- சேவை 10சூலை 2015 அன்று தொடங்கியது.  

## பழைய சிலிம் ரிவர் நிலையம்
# இராமதீர்த்தம்



<templatestyles src="Module:Infobox/styles.css"></templatestyles>  
**இராமதீர்த்தம்** (*Ramatheertam*) என்பது ஆந்திரப் பிரதேச மாநிலத்தின் நெல்லூர் மாவட்டத்தில் அமைந்துள்ளது. இது விடவலூர் மண்டலத்தின் கீழ் வருகிறது.  

## வரலாறு
இராமதீர்த்தம் நெல்லூர் மாவட்டத்தில் உள்ள ஒரு வரலாற்று பெருமையுடைய பௌத்த எச்ச தளமாகும்.  

### போடிபட்டி திப்பா
இராமலிங்கேசுவரா கோயிலின் கிழக்கே உள்ள ஒரு மேட்டில் சமீபத்திய ஆய்வின் மூலம் சில வரலாற்றுப் புராதன எச்சங்கள் கிடைத்தன. இத்தளத்திலிருந்து கருப்பு மற்றும் சிவப்பு மெருகூட்டப்பட்டுச் செய்யப்பட்ட பொருட்கள், சுடுமண் சிற்பங்கள் மற்றும் செங்கல் எச்சங்கள் மீட்கப்பட்டன. குண்டூர் மாவட்டத்தில் உள்ள செஜர்லா கோயிலில் காணப்படும் பௌத்த எச்சங்கள் இந்த தளத்தில் இருக்கலாம். இந்த இடத்தில் அகழாய்வுப் பணிகள் நடைபெற்று வருகின்றன.  

### கோயில்
இராமதீர்த்தத்தில் உள்ள ராமலிங்கேசுவர சுவாமி கோயிலில் சிவபெருமான் மற்றும் காமட்சியம்மா ஆகியோர் முதன்மை தெய்வங்களாகவும், விக்கினேசுவரா மற்றும் சுப்பிரமணிய சுவாமியும் இங்கு வழிபடப்படுகிறார்கள். செங்கற்களால் கட்டப்பட்ட கோயில், கொடிமரம், கல்யாண மண்டபம், அலங்கார மண்டபம், நித்யக்ஞத்திற்கான யாகசாலை போன்ற கட்டிடக்கலை பல்லவர் பாணியை நினைவூட்டுகிறது. பிரதான கோயில் மிகவும் சிறியது மற்றும் வெள்ளை பளிங்குக் கற்களால் ஆனது. புராணங்களில் இராமதீர்த்தம் பக்தர்களிடையே மிகுந்த மரியாதையைப் பெற்றுள்ளது. ஏனெனில் இது வேதங்களின்படி, இராமர் சீதையைத் தேடும் போது ஒரு இரவு தங்கியதாகக் கூறப்பட்டுள்ளது. விடியற்காலையில், இராமர் தனது கைகளால் மணலில் ஒரு சிவலிங்கத்தை வடிவமைத்து பிரார்த்தனை செய்தார்.  

## நிலப்படம்
மேலே விவரிக்கப்பட்ட புவியியலுக்கான விக்கிமேப்பியா இணைப்பைப் பார்க்கவும்: http://wikimapia.org/#lat=14.6478641&lon=80.1444832&z=15&l=0&m=b&v=8
# கப்ரா கோடியா குகைகள்



**கப்ரா கோடியா குடைவரைகள்** (*Khapra Kodiya Caves*), இந்தியாவின் குஜராத் மாநிலத்தின் ஜூனாகத் மாவட்டத்தில் அமைந்த பௌத்த குடைவரைகள். இது ஜூனாகத் பௌத்த குகைத் தொகுப்புகளின் ஒரு பகுதியாகும்.இதன் பிற குடைவரைகள் பவ பியாரா குகைகள் மற்றும் உபர்கோட் குடைவரை ஆகும். இது இக்குழுவில் உள்ள குகைகளில் மிகவும் பழமையானவை. கப்ரா கோடியா குடைவரைகளை *கங்கர் மகால்* என்றும் அழைக்கப்படுகிறது. இது பேரரசர் அசோகர் ஆட்சிக்காலத்தில் (கிமு) 3-4ம் நூற்றாண்டு) நிறுவப்பட்டது. இதன் வடக்கே உபர்கோட் கோட்டை அமைந்துள்ளது. தற்போது இக்குடைவரைகளை இந்தியத் தொல்லியல் ஆய்வகம் பராமரிக்கிறது.  

## குடைவரைகளின் அமைப்பு
ஜூனாகத் மலையின் கிழக்கு-மேற்கு முகடுகளில் இக்குடைவரைகள் செதுக்கப்பட்டுள்ளது. குடைவரை அருகில் நீர் தொட்டிகளின் கட்டிடக்கலை தனித்துவமானது. இக்குடைவரைகள் 'எல்' வடிவ தொகுப்புகளாலானது. இக்குடைவரைகள் பௌத்த பிக்குகளால் பயன்படுத்தப்பட்டன. பல வருட பயன்பாட்டிற்குப் பிறகு, சேதமைடைந்த நிலையில் இக்குடைவரைகள் கைவிடப்பட்டதால், பிக்குகள் மகாராஷ்டிராவில் உள்ள , பாஜா குகைகள், கர்லா குகைகள் போன்ற குடைவரைகளில் தங்கினர்.  
## படக்காட்சிகள்
# சங்கீதா மோகன்


**சங்கீதா மோகன்** (*Sangeetha Mohan (high jumper)*) இந்தியாவைச் சேர்ந்த ஒரு தடகள வீராங்கனையாவார். முன்னாள் இந்திய பெண் உயரம் தாண்டுதல் வீராங்கனையாக அறியப்படுகிறார். 2004 ஆசிய இளையோர் தடகள வெற்றியாளர் போட்டியிலும் 2004 தெற்காசிய விளையாட்டுப் போட்டிகளிலும் உயரம் தாண்டுதல் விளையாட்டில் இந்தியாவைப் பிரதிநிதித்துவப்படுத்தியுள்ளார். சங்கீதா 2004 தெற்காசிய விளையாட்டுப் போட்டிகளில் பெண்களுக்கான உயரம் தாண்டுதல் போட்டியில் விளையாடி தங்கப் பதக்கத்தை வென்றார். உண்மையில் தெற்காசிய விளையாட்டு வரலாற்றில் 1.81 மீ பெண்கள் உயரம் தாண்டுதலில் இது ஒரு சாதனையாகும். 2004 ஆம் ஆண்டு மலேசியாவில் நடைபெற்ற ஆசிய இளையோர் தடகள வெற்றியாளர் போட்டியிட்ட இவர் பெண்களுக்கான உயரம் தாண்டுதலில் வெண்கலப் பதக்கம் பெற்றார்.
# வி. கே. கார்க்

| வினோத் குமார் கார்க் |
| --- |
| } |
**வி. கே. கார்க்** என்பவர் பதிண்டாவில் உள்ள பஞ்சாப் மத்திய பல்கலைக்கழகத்தின் சுற்றுச்சூழல் மற்றும் பூமி அறிவியல் பள்ளியின் புலத்தலைவர் ஆவார். இவர் பஞ்சாப் நடுவன் பல்கலைக்கழக மாணவர் நல பொறுப்பாளர் ஆவார். இவர் 2014 சனவரி-பிப்ரவரியில் ஆத்திரேலியாவின் ஜீலாங்கின் டீக்கின் பல்கலைக்கழகத்தின் வருகை தரும் விஞ்ஞானியாகவும், 2015-ல் லோசான், சுவிட்சர்லாந்து சென்றுவந்தார்.  

## கல்வி மற்றும் தொழில்
கார்க் 1985-ல் குருச்சேத்திரப் பல்கலைக்கழகத்தில் இளம் அறிவியல் பட்டப்படிப்பினை உயிரியலில் முடித்தார். 1987ல் முது அறிவியல் பட்டத்தினை வேதியியலில் ஹிசார், செளதரி சரண் சிங் அரியானா வேளாண் பல்கலைக்கழகத்தில் முடித்து, பின்னர் 1992-ல் முனைவர் பட்டத்தினை முடித்தார். கிசார், செளதரி சரண் சிங் அரியானா வேளாண் பல்கலைக்கழகத்தில் வேளாண்மைத் துறையில் உதவி விஞ்ஞானியாக (1992-1996) தனது ஆராய்ச்சி வாழ்க்கையைத் தொடங்கினார். பின்னர் இவர் சுற்றுச்சூழல் அறிவியல் மற்றும் பொறியியல் துறையில், குரு ஜம்பேசுவர் அறிவியல் மற்றும் தொழில்நுட்ப பல்கலைக்கழகத்தில், இணைப் பேராசிரியராகவும் (1996-2004), பேராசிரியராகவும் (2004-2016) பணியாற்றினார். இவர் 2016-ல் பஞ்சாப் மத்திய பல்கலைக்கழகத்திற்கு மாறினார். இங்கு இவர் பல்வேறு பதவிகளை வகித்தார்.  

## ஆய்வுப் பணி
கார்க் 7 முனைவர் பட்ட மாணவர்களுக்கு வழிகாட்டியுள்ளார். சுமார் 150 ஆய்வுக் கட்டுரைகளை வெளியிட்டுள்ளார்.  

## விருதுகள்
- 2007-எல்செவியரால் சிறந்த மதிப்பாய்வாளர் விருது.
- 2010-ல், எல்செவியரிடமிருந்து சிறந்த மதிப்பாய்வாளர் விருது.
- 2011-ல், இந்தியாவின் உயிரித்தொழில்நுட்ப சமூக ஆராய்ச்சிப் பணிக்கான மிக உயர்ந்த மேற்கோள்களுக்கான விருதைப் பெற்றார்.
- 2012-ல், தாம்சன் ராய்ட்டர்ஸ் இந்தியா மேற்கோள் விருது.
- 2013-ல், எல்செவியரிடமிருந்து சிறந்த மதிப்பாய்வாளர் விருது
# எலிசபெத்து டேவன்போர்ட்டு


**எலிசபெத்து டேவன்போர்ட்டு** (*Elizabeth Davenport*) இந்தியாவைச் சேர்ந்த ஒரு தடகள வீராங்கனையாவார். 1938 ஆம் ஆண்டு அக்டோபர் மாதம் முதல் தேதியன்று இவர் பிறந்தார். 1958 ஆம் ஆண்டு டோக்கியோ நகரத்தில் நடைபெற்ற ஆசிய விளையாட்டுப் போட்டிகளில் இவர் வெள்ளிப் பதக்கத்தையும், 1962 ஆம் ஆண்டு சாகர்த்தா நகரத்தில் நடைபெற்ற ஆசிய விளையாட்டுப் போட்டிகளில் ஈட்டி எறிதலில் வெண்கலப் பதக்கத்தையும் இவர் வென்றார்.
# விக்கிப்பீடியா:விக்கித்திட்டம் தமிழ்த் திரைப்படம்/1976 முதல் 2000 வரை

## திட்டம் 1: 1976 - 2000 ஆம் ஆண்டு எனும் காலகட்டத்தில் வெளியான திரைப்படங்கள் குறித்த கட்டுரைகளில் சான்று சேர்த்தல்
### இதன் மூலம் கிடைக்கக்கூடிய பலன்கள்:
1. சான்றுகள் முறையாக காட்டப்படும்.
1. பிழைகள் திருத்தப்படும்.
1. கட்டுரைகளில் விரிவாக்கம் நடக்கும்.

## திட்டம் 2: 1976 - 2000 ஆம் ஆண்டு எனும் காலகட்டத்தில் வெளியான திரைப்படங்கள் குறித்த கட்டுரைகளில் சிவப்பிணைப்புகளை நீக்குதல்
### இதன் மூலம் கிடைக்கக்கூடிய பலன்கள்:
1. பிழைகள் திருத்தப்படும்.
1. சான்றுகள் இணைக்கப்படும்.
1. சான்றுகள் முறையாக காட்டப்படும்.
1. கட்டுரைகளில் விரிவாக்கம் நடக்கும்.
1. புதிய கட்டுரைகள் உருவாக வாய்ப்பு.

## சவால்கள்
- இணையத்தில் சான்றுகள் கிடைப்பது கடினம்.
- குறிப்பிடத்தக்க நூல்களை மேற்கோளாக குறிப்பிடுதலே நம்பகத்தன்மையை உறுதிசெய்யும்.